
    సెక్స్ ఎడ్యుకేషన్
            
 పిల్లలకు సెక్స్ ఎడ్యుకేషన్ ఉండాలని కొందరూ, ఉండకూడదని మరికొందరూ గొడవ పడటం మాకాలనీ వాళ్ళందరం న్యూస్ పేపర్స్ లో చూస్తూనే ఉన్నాం. కానీ ఎవ్వరం దానిని గురించి పట్టించుకోలేదు. ఆ టాపిక్ కంటే పిల్లలకు సరయిన తిండీ బత్తా, విద్యా ఉండాలా అక్కర్లేదా అనే టాపిక్ గురించి గొడవ చేస్తే సమంజసంగా ఉంటుందని మా అభిప్రాయం. అయితే అనవసరమయిన టాపిక్ గురించి గొడవ పడటం మనదేశం ప్రత్యేకత కాబట్టి మాకిష్టం లేకపోయినా ఆ టాపిక్ మా నెత్తిమీద కొచ్చి పడింది. సెక్స్ ఎడ్యుకేషన్ పిల్లల పాఠ్యాంశాలలో చేర్చాలా వద్దా అనే విషయం స్టడీ చేయటానికి ప్రభుత్వం ఓ కమిటీని వేసింది. మామూలుగా ఏ కమిటీ అయినా ముందు విదేశాలకెళ్ళి పోతుంది. గనుక ఆ కమిటీ కూడా అమెరికా, డెన్మార్క్ దేశాలు పర్యటించి ఆ తర్వాత హైద్రాబాద్ చేరుకుంది. హైద్రాబాద్ లో స్టడీ చేయటం కోసం వాళ్ళు మా కాలనీని కూడా ఎన్నుకున్నారు. ఆదివారం నాడు ఆ కమిటీ వాళ్ళు మా కాలనీ కొస్తారు కాబట్టి- మేమంతా ఎక్కడికీ వెళ్ళకుండా పిల్లలందరితోనూ సిద్ధంగా ఉండాలని మా కాలనీ సెక్రటరీ రంగారెడ్డి నోటీస్ పంపించాడు. దొరికిన అవకాశాన్ని ఏమాత్రం వదలని ఆర్గనైజింగ్ సెక్రటరీ శాయిరామ్- మామూలుగానే- తెల్లారకుండానే వచ్చి మమ్మల్నందరినీ నిద్ర లేపేశాడు. ఇంక చేసేదిలేక అందరం ఎనిమిది గంటలకల్లా రడీ అయి పిల్లలందరినీ తీసుకుని కాలనీ మధ్య షామియానాలోకి చేరుకున్నాము. మరికాసేపట్లో కమిటీ వాళ్ళు వచ్చేశారు కార్లో. ఆ కమిటీ అధ్యక్షుడు లేచి మైక్ లో మాట్లాడాడు.  "లేడీస్ అండ్ జెంటిల్మన్! మేము ఇక్కడికెందుకొచ్చామో మీ అందరికీ తెలుసు! మానవుని జీవితంలో ఆహారం తర్వాత ముఖ్యమయిన విషయం సెక్స్! అంత ప్రాముఖ్యత ఉన్న సెక్స్ ని మనందరం నిర్లక్ష్యం చేస్తున్నాం. దాన్ని గురించి బేసిక్ గా ఏమీ తెలీని పరిస్థితిలో మనమున్నాం! ఇందువల్ల నష్టం ఎవరికి? మనకీ, మన దేశానికీ! మనకీ, మన దేశానికి! కనీస సెక్స్ విద్య లేకపోవటం మూలాన ఎంతోమంది పిల్లలు పెరిగి పెద్దవారయి ఆరోగ్యానికి హాని తెచ్చుకుంటున్నారు. మేము అమెరికాలోనూ, డెన్మార్క్ లోనూ చేసిన స్టడీ ప్రకారం అక్కడ పెద్ద క్లాసులో ఉన్న పిల్లలందరూ సెక్స్ ఎడ్యుకేషన్ నేర్చుకుంటున్నారు. దానివల్ల వారు డాక్టర్లను సంప్రదించే అవసరం లేకుండానే ఎన్నో విషయాలను తెలుసుకుంటున్నారు. అదొక గొప్ప రివల్యూషన్. కనుక మనదేశంలో కూడా సెక్స్ ఎడ్యుకేషన్ ప్రవేశపెట్టాలనే అభిప్రాయానికి మేము వచ్చాం. అయితే అసలు ముందు మన తెలుగు బాలబాలికలకు- ఆ విజ్ఞానం ఎంతవరకుందో- ఏ క్లాస్ నుంచీ వారికా పాఠాలు ప్రవేశపెట్టాలో నిర్ణయించడం కోసం స్టడీ చేయడానికి మీ కాలనీ కొచ్చాం." అందరం తప్పట్లు కొట్టాము. ఆ తరువాత శాయిరామ్ మాట్లాడాడు. "సోదర సోదరీమణులారా! ఇది నిజంగా ఒక అపూర్వ అవకాశం! కమిటీ అధ్యక్షులవారు చెప్పినట్లు మన బాలబాలికలందరికీ సెక్స్ ఎడ్యుకేషన్ ఎంతో అవసరమని నా అభిప్రాయం. మన బాలబాలికలు కూడా అమెరికాలోని బాలబాలికల స్థాయి కెదగాలని నా కోరిక-" మళ్ళీ తప్పట్లు కొట్టామందరం. ఆ తరువాత గోపాల్రావ్, జనార్ధన్ కూడా మాట్లాడతామన్నారు గానీ బలవంతం చేసి ఆపేశాము. కమిటీ వాళ్ళ స్టడీ మొదలయిపోయింది. మా కాలనీ పిల్లలు కొంతమందిని స్టేజి మీదకు పిలిచారు వాళ్ళు. పిల్లలంతా హుషారుగా స్టేజ్ ఎక్కి నిలబడ్డారు. కమిటీ అధ్యక్షుడు మమ్మల్ని ఉద్దేశించి మాట్లాడాడు మళ్ళీ. "లేడీస్ అండ్ జెంటిల్మన్! ఈ పిల్లల్లో అయిదేళ్ళ వయసుగల వాళ్ళ నుంచీ పదిహేనేళ్ళ వయసున్న వాళ్ళ వరకూ ఉన్నారు. వీరందరికీ పాఠ్య పుస్తకాల్లో హిస్టరీ, సైన్స్ లెఖ్ఖలు లాంటి సబ్జెక్ట్స్ ఉన్నాయి కాబట్టి వాటిల్లో ఏ ప్రశ్నలడిగినా వీళ్లు సమాధానాలు చెప్పగలుగుతారు. అదే సెక్స్ విజ్ఞానానికి సంబంధించిన ప్రశ్నలడగండి. ఒక్క ముక్క కూడా చెప్పలేరు ఎందుకని? మనం వీరికి సెక్స్ ఎడ్యుకేషన్ ఇవ్వటం లేదు కాబట్టి- ఇది నిజంగా మనందరం సిగ్గుపడాల్సిన విషయం. ఈ 20వ శతాబ్దంలో కూడా- మన పిల్లలకు అన్నీ తెలుసుగానీ తామెలా పుట్టిందీ వారికి తెలీకపోవడం దారుణం!" అందరికీ ఆమాట నిజమేననిపించి సిగ్గుతో తలలు వంచుకున్నాం. "ఆయన్జెప్పింది నిజమేరా భాయ్! మన పోరగాళ్ళ గురించి మనం సోంచాయించనేలేదు-" అన్నాడు యాదగిరి. "అవును! పాపం వాళ్ళు పెద్దాళ్ళయ్యాక మనలాగానే సెక్స్ గురించి ఏమీ తెలీని అమాయకులయిపోతారు" అన్నాడు గోపాల్రావ్. "నిజంగా వాళ్ళను చూస్తే జాలేస్తోంది" అన్నాడు చంద్రకాంత్. కమిటీ అధ్యక్షుడు పిల్లల వేపు తిరిగాడు. "చూడండి పిల్లలూ! మనకు స్వాతంత్ర్యం ఎప్పుడు వచ్చిందో చెప్తారా?" పిల్లలంతా మొఖాలు చూసుకున్నారు. "ఫిబ్రవరి పదిహేనో తారీఖు-" అన్నాడొకడు కొద్దిక్షణాలయాక. ఓ ఆడపిల్ల కిసుక్కున నవ్వింది. "ఛీ తప్పు! జనవరి ఇరవై ఆరు" అంటూ సరిచేసింది వాడిని. "ఛీ కాదు! ఆగస్ట్ ఇరవై ఆరు" అంది మరోపిల్ల. ఆ తరువాత అందరూ ఎవరికిష్టమొచ్చిన తారీఖు వాళ్ళు చెప్పటం ప్రారంభించారు. "మార్చి పదకొండు 1978, అక్టోబర్ రెండో తారీఖు, జనవరి ముప్పైరెండు" ఇలా సాగిపోయింది. మా అందరికీ వాళ్ళమీద కోపం ముంచుకొచ్చింది. ఇంచుమించుగా ప్రతి క్లాసు పుస్తకంలోనూ, ఆ తారీఖు స్పష్టంగా ఉంటుంది. అయినా పదోక్లాసు పిల్లలవరకూ ఎవరికీ తెలీలేదంటే- యాదగిరి కోపంగా వాళ్ళ కుర్రాడిని చావగొడతానని బయలుదేరాడు గానీ మేమంతా వెనక్కు లాగేశాం.

    secks education
            
 pillalaku secks education undaalani kondaruu, undakudadani marikondaruu godava padatam maakaalanii vaallandaram neus papers loo chustune unnam. cony evvaram daanini gurinchi pattinchukoledu. aa tapic kante pillalaku sarayina tindii batta, vidya undala akkarleda ane tapic gurinchi godava cheste samanjasamgaa untundani maa abhiprayam. ayithe anavasaramayina tapic gurinchi godava padatam manadesam pratyekata kabatti makishtam lekapoyina aa tapic maa nettimeeda kochi padindi. secks education pillala paatyaamsaalalo cherchala vadda ane vishayam stady cheyataniki prabhutvam oo kamiteeni vesindi. maamuulugaa e commity aina mundu videsalakelli potundi. ganuka aa commity kuudaa america, denmark deshaalu paryatinchi aa tarvaata haidrabad cherukundi. haidrabad loo stady cheyatam kosam vaallu maa kaalaneeni kuudaa ennukunnaru. aadivaaram naadu aa commity vaallu maa kaalanee kostaaru kabatti- memanta ekkadiki vellakunda pillalandaritoonuu siddamgaa undaalani maa kaalanee secretery rangareddy noties pampinchaadu. dorikina avakaasaanni ematram vadalani organising secretery sairam- maamuulugaane- tellarakundane vachi mammalnandarini nidra lepesadu. inka chesedileka andaram enimidi gantalakalla rady ayi pillalandarinii teesukuni kaalanee madhya shamianaloki cherukunnamu. marikasepatlo commity vaallu vachesaaru kaarlo. aa commity adhyakshudu lechi maik loo matladadu.  "ladis and gentilman! memu ikkadikendukochamo mee andarikee telusu! maanavuni jeevitamlo aahaaram tarvaata mukhyamayina vishayam secks! anta praamukhyata unna secks ni manandaram nirlakshyam chestunnam. daanni gurinchi besic gaa emi teleeni paristhitilo manamunnam! induvalla nashtam evariki? manakee, mana deshaanikee! manakee, mana deshaniki! kaneesa secks vidya lekapovatam muulaana entomandi pillalu perigi peddavaarayi aarogyaaniki haani tecchukuntunnaru. memu americaalonuu, denmark lonoo chesina stady prakaaram akkada pedda classulo unna pillalandaruu secks education neerchukuntunnaaru. daanivalla vaaru daaktarlanu sampradinche avasaram lekundane enno vishayaalanu telusukuntunnaru. adoka goppa revalution. kanuka manadesamlo kuudaa secks education pravesapettaalane abhipraayaaniki memu vacham. ayithe asalu mundu mana telugu baalabaalikalaku- aa vignaanam entavarakundo- e class nunchi varika paataalu pravesapettaalo nirnayinchadam kosam stady cheyadaaniki mee kaalanee kocham." andaram tappatlu kottamu. aa taruvaata sairam matladadu. "sodara sodarimanulara! idhi nijamgaa oka apurva avakaasam! commity adhyakshulavaaru cheppinatlu mana baalabaalikalandarikii secks education entho avasaramani naa abhiprayam. mana baalabaalikalu kuudaa americaloni baalabaalikala sthaayi kedagaalani naa korika-" mallee tappatlu kottamandaram. aa taruvaata gopalrav, janardhan kuudaa matladatamannaru gaanee balavantam chesi aapesaamu. commity vaalla stady modalayipoyindi. maa kaalanee pillalu kontamandini stagi meedaku pilichaaru vaallu. pillalanta husharuga stage ekki nilabaddaaru. commity adhyakshudu mammalni uddesinchi matladadu mallee. "ladis and gentilman! ee pillallo ayidella vayasugala vaalla nunchi padihenella vayasunna vaalla varakuu unnaaru. veerandarikee paatya pustakaallo histery, sains lekhkhalu lanti subjects unnaayi kabatti vaatillo e prasnaladiginaa veellu samaadhaanaalu cheppagalugutaaru. adhe secks vignaanaaniki sambandhinchina prasnaladagandi. okka mukka kuudaa cheppaleru endukani? manam veeriki secks education ivvatam ledu kabatti- idhi nijamgaa manandaram siggupadaalsina vishayam. ee 20va sataabdamlo kuudaa- mana pillalaku annee telusugaanii tamela puttindii vaariki telikapovadam daarunam!" andarikee aamaata nijamenanipinchi siggutho talalu vanchukunnam. "aayanjeppindi nijamera bhay! mana poragaalla gurinchi manam sonchayinchaneledu-" annadu yadagiri. "avunu! paapam vaallu peddaallayyaaka manalaagaane secks gurinchi emi teleeni amaayakulayipotaaru" annadu gopalrav. "nijamgaa vaallanu chuste jaalestondi" annadu chandrakant. commity adhyakshudu pillala vepu tirigaadu. "chudandi pillaluu! manaku swaatantryam eppudu vachindo cheptara?" pillalanta mokhalu chusukunnaru. "fibravari padiheno taareekhu-" annadokadu koddikshanaalayaaka. oo aadapilla kisukkuna navvindi. "chee tappu! janavari iravai aaru" antuu sarichesindi vaadini. "chee kaadu! august iravai aaru" andi maropilla. aa taruvaata andaruu evarikishtamochina taareekhu vaallu cheppatam praarambhinchaaru. "marchi padakondu 1978, actober rendo taareekhu, janavari muppairendu" ilaa saagipoyindi. maa andarikee vaallameeda kopam munchukochindi. inchuminchugaa prati klaasu pustakamloonuu, aa taareekhu spashtamgaa untundi. aina padoklasu pillalavarakuu evariki teliledante- yadagiri kopanga vaalla kurradini chaavagodataanani bayaluderaadu gaanee memanta venakku lagesam.